مانامت العين ام الولد تنعاه مانامت العين
تصيح النساوين ابجن عل مجاي تصيح النساوين
راح ابن الزين ثكله وتصيح ابصوت راح ابني الزين
طكاني مرتين طكني الدهر هل اليوم طكاني مرتين
مااندل منين حتى الدرب ياناس مااندل منين
الربيته اسنين ماي وتبده وطاح الربيته اسنين
التفت لاوين اتباوع بكل شاب التفت لاوين
بهاي الدواوين حسبالي انه الكاهه بهاي الدواوين
ويردلي الدين انه اطلبه برباي ويردلي الدين
وبحب الحسين افنه حياته وياي وبحب الحسين
كون الي روحين انطيهه وحده ليه كون الي روحين
من اسمع ونين بااذني صدى الجلمات من اسمع ونين
وي المشيعين يمه يصيح بصوت وي المشيعين
بيه توصين تدعلي رب الكون بيه توصين
اعليه حملين مااكدر بلياج اعليه حملين
مطلوب انه بدين عمري الج منذور مطلوب انه ابدين
بس انتي ترضين ربي ينادي يكول بس انتي ترضين
مااظني ناسين واحد للاخر دوم ماظني ناسين
بكل الميادين اسمج بقه نبراس بكل الميادين
بعزم الله باقين امه لولدهه تنوح بعزم الله باقين
خادم اهل البيت
ابو علي السعيدي